NHL-stjerne anmeldt for voldtekt - kuttes fra TV-spill
Han var tiltenkt som «cover» på omslaget til det nye TV-spiller NHL 16. Nå er han fjernet etter at en ung kvinne har anmeldt ham for voldtekt i hans hjem. NHL 16 skulle lanseres i september. Kane og Blackhawks-kollega Jonathan Toews skulle pryde omslaget. Nå blir det Toews alene. FJERNET: Patrick Kane er fjernet fra NHL 16. Nå pryder Jonathan Toews omslaget alene. «På bakgrunn av den pågående politietterforskningen rundt Patrick Kane kommer han ikke til å være representert i NHL 16». Det skriver EA Sport i en pressemelding. Ifølge The Buffalo Times skal kvinnen som hevder seg voldtatt av Kane ha møtt ham på en nattklubb i hjembyen Buffalo. Hun skal ha blitt med på fest til hans hjem, og voldtatt der. Nesten umiddelbart etter overgrepet skal hun ha kontaktet politi, og oppsøkt lege for undersøkelse. Hun hevder Kane påførte henne bitemerke i skulderen og skrubbsår på leggen i det påståtte overfallet. Partrick Kane har vunnet Stanley Cup hele tre ganger (2010, 2013 og 2015). Det er ikke første gang han havner i politiets søkelys. For seks år siden ble han arrestert i Buffalo etter å ha slått til taxisjåfør etter en pengekrangel.
Patrick Kane (26) var en av de store spillerne da Chicago Blackhawks vant Stanley Cup i juni. Nå er han anmeldt for voldtekt - og blir fratatt ære.